אגם המלח של לימסול

אגם המלח של לימסול (ביוונית: Αλυκή Λεμεσού) הוא אגם מים מליחים הסמוך לעיר לימסול שבקפריסין. זהו גוף המים היבשתי הגדול ביותר בקפריסין. האגם נמצא בתחום הבסיס הבריטי אקרוטירי המנוהל כאזור ריבוני. גאוגרפיה האגם נמצא מדרום-מערב לעיר לימסול, ושטחו כ-10.6 קמ"ר. הנקודה הנמוכה ביותר באגם מצויה בגובה 2.7 מטר מתחת לפני הים ובנקודה העמוקה ביותר עומק המים הוא כמטר אחד. גאולוגים משערים שהאגם נוצר בעקבות חיבור הדרגתי של אי קטן מול החוף הדרומי של קפריסין. ציפורים רדידות האגם (יותר ממחצית האגם בעומק של פחות מ-30 סנטימטרים) מושכת אלפי ציפורי שכשוך[דרושה הבהרה] המשתמשות בו כתחנת ביניים במהלך עונות הנדידה בין אפריקה לאירופה. לפי ארגון BirdLife International, בין 2,000 ל-20,000 פריטי פלמינגו (מסוג: Phoenicopterus roseus) מבלים את חודשי החורף באגם. קישורים חיצוניים הערות שוליים